Rács mögött a brutális újpesti gyilkos
A férfi áldozatára a József Attila utcában találtak rá, vérző torokkal.
Előzetes letartóztatásba helyezte a bíróság azt a 38 éves férfit, aki a gyanú szerint olyan súlyosan bántalmazott egy férfit március végén Újpesten, hogy belehalt sérülésebe – tudtuk meg Bagoly Bettinától, a Fővárosi Főügyészség szóvivőjétől. Szökés, elrejtőzés, bűnismétlés – ez volt az indok. 

A rendőrség kedden közölte, hogy elkapták a férfit, aki kihallgatásán beismerő vallomást tett. 

Ahogy arról beszámoltunk, a rendőrségre március 31-én, délelőtt érkezett bejelentés, hogy a IV. kerületi József Attila utcában a járókelők egy vérző, középkorú férfit találtak. A mentők kórházba vitték, de az orvosok már nem tudták megmenteni. Úgy értesültünk, a torkán is sebet ejtettek. A férfit halált okozó testi sértéssel gyanúsítják.
Közélet